«Вагъуэ цIыкIур» ягъэпажэ
Шэджэм район администрацэм и унафэщI ТекIушэ Артур Нартан къуажэм лъэпкъ къафэхэмкIэ щапхъэ зытрах и «Вагъуэ цIыкIу» ансамблым и хьэщIащ.
ХореографиемкIэ гуп нэхъыфIхэр хэту къызэрагъэпэща «ТекIуахэм я Кубок» II дунейпсо грант зэпеуэ зэхуэщIам бжьыпэр къызэрыщахьамкIэ ныбжьыщIэхэм ехъуэхъуащ ТекIушэ Артур икIи къыхигъэщащ абыхэм ябгъэдэлъ зэфIэкIым и фIыгъэкIэ Къэбэрдей-Балъкъэрым и щэнхабзэр цIыху куэдым я деж зэрынахьэсыфар. Апхуэдэуи район унафэщIым яжриIащ адэкIи ехъулIэныгъэщIэхэр зыIэрагъэхьэну зэ- ригуапэр.
КъэфакIуэ ныбжьыщIэхэм я Iэзагъэр зыхуэдэр хьэщIэм ирагъэлъэгъуащ, «Уэркъ къафэ», «Удж хэш» къафэхэр ягъэзащIэри.
Ансамблым хэтхэр утыкум зэритыну фащэхэр къыхуащэхунущ Шэджэм район администрацэм и унафэщIым къыбгъэдэкIыу.
Фигу къэдгъэкIыжынщи, Хореог-рафиемкIэ гуп нэхъыфIхэр хэту къызэрагъэпэща «ТекIуахэм я Кубок» II дунейпсо грант зэпеуэ зэхуэщIар жэпуэгъуэ мазэм Сочэ къалэм щекIуэкIащ икIи абы хэтащ Урысеймрэ Европэмрэ щыщу ан-самбль 50-м щIигъу. КъэпщытакIуэ гупым хэтхэм Нартан икIа сабий ансамблым и зэфIэкIыр лъагэу къалъытащ, къафэ теплъэгъуэхэр зэрызэхэгъэувам и гугъуагъыр, я фащэр, утыкум щагъэлъэгъуа Iэзагъэр къыхагъэщри.
Зэпеуэм кърикIуахэр щызэхалъхьэжым, «Вагъуэ цIыкIу» ансамблыр нэхъыфIу къагъэлъэгъуащ икIи зэпеуэм и кубокымрэ дипломымрэ, лъэпкъ хабзэхэр зэрихъумэм пап- щIэ «Iэзагъым хуэзышэ» саугъэт хэхар къыхуагъэфэщащ, къищынэ-мыщIауэ, гранту сом мин 300 къратащ.
Ансамблым и художественнэ унафэщIыр КъБР-м гъуазджэхэмкIэ щIыхь зиIэ и лэжьакIуэ Къурашэ Эдикщ, макъамэмкIэ унафэщIыр КъБР-м и цIыхубэ артист Сэхъу Хьэсэнщ.
КIарэ Элинэ.
